stanford-oval/wikipedia huggingface dataset:
Suomi–Chile-seura

Chilen sotilasjuntan rikoksia tutkiva komissio kokoontumassa Dipolissa 28. maaliskuuta 1974. Kuvassa  Lea Grundig ja  Margot Mrozinski
Suomi–Chile-seura on suomalainen ystävyysseura, joka perustettiin 17. elokuuta 1973 ja merkittiin yhdistysrekisteriin 18. syyskuuta samana vuonna. Järjestön tehtävänä on ”tehdä tunnetuksi chileläistä kulttuuria ja yhteiskuntaa suomalaisille sekä lisätä kulttuurinvaihtoa maiden välillä”. Seura perustettiin auttamaan Chilen pakolaisia sekä sopeutumaan Suomeen että pitämään yhteyksiä Chileen. Seuran nykyinen puheenjohtaja on Eila Belila.. Seuran puheenjohtajia ovat olleet muun muassa sitä perustamassa olleet Eino S. Repo, Jacob Söderman ja Tarja Halonen.
Viikkoa ennen Suomi–Chile-seuran perustamista sosiaalidemokraatit ja enemmistökommunistit perustivat Chile-seuran, jonka puheenjohtajaksi tuli Erkki Tuomioja. Chile-seura ja Suomi-Chile-seura eivät kyenneet yhdistymään ja Tuomiojan seura muutti nimensä Allende-seuraksi.
Aiheesta muualla

Suomi–Chile-seuran kotisivu (Arkistoitu – Internet Archive)
Nadia Santos

| Nadia Santos |
| --- | --- |

Luoja(t):  J. J. Abrams
Näyttelijä(t):  Mía Maestro
Ensi- esiintyminen:  Jaksossa 3.20 "Blood Ties"
Viimeinen esiintyminen:  Jaksossa 5.17 "All the Time in the World"
Henkilötiedot
Koko nimi:  Nadia Santos
Ammatti:  SIDE   CIA
Sukupuoli:  nainen
Suhteet
Vanhemmat:  Irina Derevko (äiti)   Arvin Sloane (isä)
Sisarukset:  Sydney Bristow (sisar)
Tädit ja sedät:  Elena Derevko (täti)   Katya Derevko (täti)
Tutut:  César Martinez (entinen poikaystävä)  Eric Weiss (poikaystävä)   Michael Vaughn  Marcus Dixon   Marshall Flinkman
Infobox OKVirheellinen NIMI-arvo: 
Nadia Santos on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Mía Maestro.
Taustaa

Nadia Santos syntyi neuvostoliittolaisessa vankilassa ja hänet vietiin äidiltään Irina Derevkolta päivä syntymänsä jälkeen. 1400-luvulla eläneen profeetan Milo Rambaldin ennustusten mukaan Nadia oli erityinen, joten hän vietti ensimmäiset vuotensa vangittuna ja hänelle tehtiin kokeita Rambaldin eliksiirillä. Michael Vaughnin isä sieppasi hänet Neuvostoliiton hallusta ja jätti hänet Sophia Vargasin pitämään orpokotiin Argentiinaan.
Teinivuosinaan Nadia karkasi orpokodista, asui kaduilla ja teki lukuisia rikollisuuksia ystävänsä César Martinezin kanssa. Jouduttuaan vankilaan, Argentiinan tiedustelupalvelu SIDE:en kuuluva Roberto Fox tuli kertomaan hänelle vaikuttuneensa hänen taidoistaan, ja rekrytoi Nadian SIDE:en. Nadia sai myöhemmin tietää, että Fox käytti SIDE:n resursseja rikollisiin tarkoituksiin, mitkä myös johtivat Nadian ystävän ja kollegan kuolemaan. Kostoksi Nadia murhasi Foxin.
Hahmon tarina

Nadia tavataan ensimmäisen kerran hänen ollessa peiteroolissa tšetšenialaisella työleirillä. Hänen sisarpuolensa Sydney Bristow löytää hänet Nadian isän, Arvin Sloanen, avustuksella. Sloane myöhemmin sieppaa Nadian ja ruiskuttaa häneen Rambaldin eliksiiriä, mistä Nadia huumautuu ja piirtää kartan Rambaldin Elämän pallo -esineen löytämiseksi. Sydney ja CIA pelastavat Nadian. Hän myöhemmin etsii Elämän pallon isänsä kanssa ja palaa Argentiinaan, koska ei halua olla tekemisissä isänsä kanssa tämän Rambaldin pakkomielteen takia.
Neljännen kauden alussa Sydney siepataan ja Nadia auttaa pelastamaan hänet. Hänelle tarjotaan töitä APO:sta, CIA:n osastolta, isänsä alaisena. Hän ottaa paikan vastaan, muuttaa Los Angelesiin Sydneyn luokse ja alkaa seurustella kollegansa Eric Weissin kanssa.
Nadia saa kuulla äitinsä kuolleen ja vannoo kostoa tämän tappajalle. Todellisuudessa Irina on yhä elossa. Myöhemmin Sophia Vargas tulee tapaamaan Nadiaa ja jää asumaan sisarusten luo vähäksi aikaa. Sophia paljastuu heidän tädikseen, Elenaksi, joka heidän kauttaan vakoilee APO:a kootakseen erään Rambaldin laitteen, jolla hän ajaa erään venäläisen kaupungin raivotautisiksi. Elena pitää myös Irinaa vankina, mutta APO pelastaa hänet ja Nadia tapaa äitinsä ensimmäistä kertaa. Elena kuitenkin muuttaa hänet mielipuoleksi laitteellaan, minkä takia hänet laitetaan koomaan parannuskeinon keksimisen ajaksi.
Viidennellä kaudella Nadia on koomassa ja Sloane yrittää epätoivoisesti etsiä parannuskeinoa. Tämä jopa avustaa terroristiorganisaatio Prophet 5:ä, joka myöhemmin antaa hänelle lääkkeen, jolla hän onnistuu parantamaan Nadian. Nadia palaa normaaliin elämäänsä ja päättää muuttaa isänsä luo, mutta löytää tämän tavaroiden joukosta erään Rambaldin paperin. Hän tuntee itsensä petetyksi ja polttaa paperin, mikä saa Sloanen työntämään hänet lasipöydän läpi paperin pelastaakseen. Lasinpalanen lävistää Nadian kaulan ja hän kuolee.
Nadia haudataan seuraavassa jaksossa. Sloane pettää APO:n ja lähtee Prophet 5:n matkaan. Nadia ilmestyy hänelle kuolemansa jälkeen aina siihen saakka, kunnes hän löytää Rambaldin loppupelin, ikuisen elämän. Sloane tulee kuolemattomaksi, mutta jää maan alle kivien alle jumiin. Nadia ilmestyy hänelle viimeisen kerran ja jättää hänet yksin pimeyteen.
Neive

| Neive |
| --- | --- |
 Neive
 vaakuna
 Neive
 Koordinaatit: 44°43′41″N, 8°6′49″E 
Valtio:   Italia
Alue:  Piemonte
Maakunta:  Cuneo
Infobox OKVirheellinen NIMI-arvo: 
Neive on 3 000 asukkaan kunta Italian  luoteisosan Cuneon maakunnassa Piemonten hallintoalueella. Se sijaitsee 308 metriä merenpinnan yläpuolella noin 50 kilometriä Torinosta kaakkoon.
Neiven 300 asukkaan keskustaajama kuuluu Italian kauneimpien kylien järjestöön I Borghi più belli d’Italia. Se sijaitsee kukkulalla, josta on hyvät näkymät ympäristön viiniviljelmille. Kylä muodostuu vieri viereen rakennetuista punatiilikattoisista taloista, joista monet ovat viinitilojen päärakennuksia. Niistä vanhin on 1200-luvulta periytyvä Casa Cotto, jonka omistaa vauras pankkiiriperhe. Muiden rakennusten yläpuolelle nousee kaksi tornia, Torre dell’Orologio (1224) ja 900-luvulta peräisin oleva torni, joka on ainoa entisestä Santa Maria del Piano -benediktiiniluostarista säilynyt osa.
Natalia Toreeva

Natalia Toreeva: Neuvostoliiton loppu, tietokonegrafiikkaa, vuodelta 1992.
Natalia Toreeva (venäjäksi: Наталия Григорьевна Тореева; 8. huhtikuuta 1941 Leningrad, Neuvostoliitto) on venäläis-yhdysvaltalainen kirjailija, taidemaalari ja kuvittaja.
Toreeva työskenteli Neuvostoliitossa LenFilmin studioilla puvustajana. Sen ohella hän kuului epäsovinnaiseen Sidlin-nimiseen taiteilijaryhmään, joka joutui pitämään näyttelyitään yksityisasunnoissa, sillä viranomaiset eivät sitä suvainneet.Hän muutti Yhdysvaltoihin vuonna 1977, missä opiskeli tietotekniikkaa. Hän on työskennellyt monissa tietotekniikkayrityksissä. Taiteessaan Toreeva yhdistää tietämystään kuvataiteesta ja tietotekniikasta.
Kuvittaessaan lastenkirjoja Toreeva on käyttänyt lähinnä vesivärejä, saadakseen kuviinsa kirkkautta ja raikkautta. Yhdysvalloissa asuessaan hän on sekä kirjoittanut että kuvittanut kirjoja.
Aiheesta muualla

http://sbpra.com/nataliagtoreeva/ (Arkistoitu – Internet Archive)
Sturebyn metroasema

Sturebyn metroasema
Sturebyn metroasema on Tukholman metron asema Sturebyssä. Metroasema avattiin 9. syyskuuta vuonna 1951. Tuolloinen asemarakennus oli kuitenkin vain väliaikainen, ja pysyvä, nykyinen asema avattiin lopulta 1. lokakuuta vuonna 1953. Sturebyn asema on osa metron T-bana 1 -linjaa (vihreä linja), ja se sijaitsee Svedmyran ja Bandhagenin metroasemien välissä. Slussenin asemalle on Sturebyn asemalta matkaa 5,8 kilometrin verran.
Vuonna 2013 asemaa käytti arkisin 3 800 matkustajaa päivässä.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Bandhagenin metoasema ▷ Hagsätran metroasema |  |  Linja 19 |  | Svedmyran metroasema ▷ Hässelby strandin metroasema |
muokkaa wikidataa
Wikimedia Commonsissa on kuvia tai muita tiedostoja aiheesta .
Soulsation!

| Soulsation! Michael Jackson |
| --- | --- | --- |

Kokoelmalevyn tiedot
 Äänitetty : 1969-1975
 Julkaistu: 1995
 Tuottaja(t): The Corporation Bobby Taylor Hal Davis Norman Whitfield
 Tyylilaji: R&B, soul, funk, disko
 Levy-yhtiö: Motown Records
Muut kannet
 UK kansi.
Soulsation! on neljän cd-levyn boksi, joka sisältää The Jackson 5 -yhtyeen kappaleita vuosilta 1969-1975. Neljäs levy sisältää harvinaisia ja ennen julkaisemattomia kappaleita, joista suurin osa tehtiin vuosien 1969-1972 välisenä aikana.
Kappalelista > Levy 1

"I Want You Back"
"Who's Lovin' You"
"You've Changed"
"Stand!"
"Can You Remember"
"ABC"
"The Love You Save"
"I Found That Girl"
"La-La (Means I Love You)"
"I'll Bet You"
"(Come 'Round Here) I'm the One You Need"
"The Young Folks"
"I'll Be There"
"Goin' Back to Indiana"
"Can I See You in the Morning"
"Mama's Pearl"
"Reach In"
"Christmas Won't Be the Same This Year"
"Santa Claus Is Coming to Town"
"Never Can Say Goodbye"
"Maybe Tomorrow"
"She's Good"
Kappalelista > Levy 2

"Got to Be There" (Michael Jackson)
"People Make the World Go 'Round" (Michael Jackson)
"Teenage Symphony"
"Sugar Daddy"
"Ain't Nothing Like the Real Thing"
"Lookin' Through the Windows"
"Doctor My Eyes"
"Little Bitty Pretty One"
"If I Have to Move a Mountain"
"Rockin' Robin" (Michael Jackson)
"I Wanna Be Where You Are" (Michael Jackson)
"Ben" (Michael Jackson)
"Skywriter"
"You Made Me What I Am"
"Hallelujah Day"
"Touch"
"Corner of the Sky"
"The Boogie Man"
"Get It Together"
"Dancing Machine"
"It's Too Late to Change the Time"
"Whatever You Got, I Want"
Kappalelista > Levy 3

"The Life of the Party"
"I Am Love"
"If I Don't Love You This Way"
"Mama I Got a Brand New Thing (Don't Say No)"
"Forever Came Today"
"Body Language (Do the Love Dance)"
"All I Do Is Think of You"
"Moving Violation" (Listed as "It's a Moving Violation")
"(You Were Made) Especially for Me"
"Honey Love"
"That's How Love Goes" (Jermaine Jackson)
"Daddy's Home" (Jermaine Jackson)
"Just a Little Bit of You" (Michael Jackson)
"Love is the Thing You Need"
"The Eternal Light"
"Pride & Joy"
"You're My Best Friend, My Love"
"Joyful Jukebox Music"
"Love Don't Wanna Leave" (Jackie Jackson)
Kappalelista > Levy 4 (Harvinaisia ja ennen julkaisemattomia kappaleita)

"Can't Get Ready for Losing You" - 3:48 (Recorded Early 1972)
"You Ain't Giving Me What I Want (So I'm Taking It All Back)" (Recorded January 8, 1970)
"Reach Out I'll Be There" - 3:44 (Recorded 1969)
"I'm Glad It Rained" - 4:02 (Recorded Late 1971 - Early 1972)
"A Fool for You" - 4:33 (Recorded February 12, 1970)
"It's Your Thing" - 3:40 (Recorded August 7, 1970)
"Everybody Is a Star" - 3:01 (Recorded 1970)
"I Need You" (Jermaine Jackson) - 3:25 (Recorded Early 1972)
"Ooh, I'd Love to Be with You"* - 2:46
"Just a Little Misunderstanding" - 2:40 (Recorded Late 1971)
"Jamie" - 3:30 (Recorded 1970)
"Ask the Lonely" - 3:24 (Recorded 1970)
"We Can Have Fun" - 3:21 (Recorded January 8 & February 11, 1970)
"I Hear a Symphony" - 2:32 (Recorded in 1970)
"Let's Have a Party" - 3:10 (Recorded Late 1971 - Early 1972)
"Love Scenes" - 2:40 (Recorded Early 1972)
"LuLu" - 2:39 (Recorded 1971)
"Money Honey" - 2:55 (Recorded 1971)
"Coming Home" - 3:04 (Recorded Early 1972)
NOTE: Track 9 was originally supposed to be the track "You're the Only One" (as it says on the back cover art), but was replaced at the last minute.
Spyker C8

| Spyker C8 Spyker C12 |
| --- | --- |

Valmistustiedot
Valmistusmaa:  Alankomaat
Valmistaja:  Spyker Cars
Valmistusvuodet:  2000–
Korimalli:  2-ovinen coupé 2-ovinen avoauto
Luokka:  S-segmentti
Edeltäjä:  ei edeltäjää
Teknisesti samankaltaisia:  -
Tekniset tiedot
Moottori:  V8
Iskutilavuus:  n. 4200–6000 cm3
Teho:  400–600 hv
Huippunopeus:  300–320 km/h
Kiihtyvyys:  -
Vetotapa:  -
Spyker C8 Spyder (2009)
Spyker C8 on Spyker Carsin valmistama urheiluautomallisto.
Mallit

C8 Aileron - lasikattomalli, huippunopeus 300 km/h
C8 Spyder - avomalli, 4,2 l moottori, huippunopeus 300 km/h
C8 Spyder T - avomalli, tuplaturboahdettu 4,2 l moottori, huippunopeus 320 km/h
C8 Laviolette - lasikattomalli, 4,2 l moottori
C8 Double 12R - Le Mansin 24 tunnin ajoihin suunniteltu malli, 480 hv moottori
C8 Double 12S - R-mallista katukäyttöön tehty versio, lasikatto, 400–600 hv moottori
GT2R - turvakaarin varustettu avomalli kisakäyttöön, 450 hv moottori
C12 LaTurbie - katumalli pitkällä akselivälillä, 500 hv W12-moottori
Moottorit

Kaikki moottorit ovat Audin valmistamia.
Spyder - 400 hv
GT2R - 450 hv
Double 12R - 480 hv
C12 LaTurbie - 500 hv
Spyder T - 525 hv
Double 12S - 600 hv
Mitat

Pituus: 4 185 mm
Leveys: 1 880 mm
Korkeus: 1 080 mm
Akseliväli: 2 575 mm
Omamassa: 1 250 kg
Suomi–Mongolia-seura

| Suomi–Mongolia-seura |
| --- | --- |
Perustettu:  1969
Tyyppi:  Ystävyysseura
Jäsenet:  n. 200
Puheenjohtaja:  Ronny Rönnqvist
Infobox OKNimi-testi OK: 
Suomi–Mongolia-seura on suomalainen ystävyysseura, jonka tarkoituksena on edistää Suomen ja Mongolian välisiä suhteita. Yhdistyksellä on noin 200 jäsentä. Seuran puheenjohtaja on Ronny Rönnqvist.
Seuran perustava kokous pidettiin 30. syyskuuta 1969 ja se merkittiin yhdistysrekisteriin tammikuussa 1970. Perustajina olivat Seppo Kivinen, Lauri Rossi, Jeja-Pekka Roos, Pentti Aalto, Osmo Jussila ja Matti Klinge. Vuonna 1998 seura järjesti vaatekeräyksen Mongolian katulapsille ja muuten heikossa asemassa oleville.
Seuran jäsenlehti ilmestyy kahdesti vuodessa.
Aiheesta muualla

Suomi–Mongolia-seura (Arkistoitu – Internet Archive)
Seuran Facebook-sivu
Nikki van der Zyl

Nikki van der Zyl. Kuva vuodelta 2013.
Nikki van der Zyl (27. huhtikuuta 1935 – 6. maaliskuuta 2021) oli brittiläinen ääninäyttelijä. Van der Zyl ääninäytteli kymmenessä James Bond -elokuvassa vuosina 1962–1979.
Tuottajat Albert R. Broccoli ja Harry Saltzman halusivat sveitsiläisen Ursula Andressin elokuvaan Salainen agentti 007 ja tohtori No. Andressin äidinkieli ei kuitenkaan ollut englanti: hän puhui englantia vahvalla aksentilla ja pani painoa väärille tavuille. Van der Zyl työskenteli lontoolaisella äänistudiolla ulkomaisten elokuvien ääninäyttelijänä ja häntä suositeltiin tuottajille. Hän ääninäytteli kaikki Andressin repliikit ja lauloi myös kappaleen “Under the Mango Tree”, jonka Andressin hahmo esittää elokuvassa. Broccoli ja Saltzman olivat niin tyytyväisiä van der Zylin ääninäyttelyyn, että he pyysivät häntä dubbaamaan Moneypennyä, Miss Taroa ja erästä kiinalaista hahmoa lukuun ottamatta kaikkien naisroolien repliikit. Van der Zylille maksettiin yhdestä nauhoituskerrasta noin 60 dollaria ja koko elokuvan ääninäyttelyistä hän sai noin 200 dollaria. Hän ei työsopimuksensa mukaisesti saanut uusintapalkkioita. Hänen myös annettiin ymmärtää, että ääninäyttelyn tulisi pysyä salaisuutena.
Van der Zyl ääninäytteli Honey Rideria (jota näytteli Ursula Andress) elokuvassa Salainen agentti 007 ja tohtori No, Sylvia Trenchiä (Eunice Gayson) elokuvassa Salainen agentti 007 Istanbulissa, Jill Mastersonia (Shirley Eaton) ja Bonitaa (Nadja Regin) elokuvassa 007 ja Kultasormi, Domino Dervalia (Claudine Auger) elokuvassa Pallosalama, Kissy Suzukia (Mie Hama) elokuvassa Elät vain kahdesti ja Chew Meetä (Francoise Therry) elokuvassa 007 ja kultainen ase. Hän myös ääninäytteli osan Solitairen (Jane Seymour) repliikeistä elokuvassa Elä ja anna toisten kuolla ja monia pienempiä rooleja. Van der Zyl työskenteli ensimmäisestä Bond-elokuvasta alkaen yhtä elokuvaa lukuun ottamatta sarjan jokaisessa elokuvassa Kuurakettiin (1979) asti. Häntä ei mainita lopputeksteissä eikä hän saanut elokuvista rojalteja. Van der Zylin dubbauksia käytettiin muustakin syystä kuin näyttelijän huonon englanninkielen taidon vuoksi: näyttelijä Shirley Eaton oli brittiläinen, mutta vahvan cockney-murteensa vuoksi tuottajat halusivat hänenkin hahmolle toisen, pehmeämmän äänen.
Van der Zylin mukaan häntä suunniteltiin näyttelijäksi elokuvaan Salainen agentti 007 Istanbulissa, koska rooliin jo valittua Daniela Bianchi ei oltaisi haluttukaan elokuvaan. Van der Zylin mukaan Roger Moore kertoi hänelle myöhemmin, että Bianchi pidettiin roolissa, koska tämän sopimuksen purkaminen olisi ollut liian kallista.
Van der Zyl kirjoitti omaelämäkerran For Your Ears Only, jonka esipuheen on kirjoittanut Roger Moore.
Aiheesta muualla

Virallinen sivusto Nikki van der Zyl. Arkistoitu 21.10.2020. Viitattu 3.1.2016. (englanniksi)
Nikki Van der Zyl Internet Movie Database. Seattle:  Amazon.com. (englanniksi)
Niilo Orasmaa

Niilo Orasmaa vuonna 1963.
Niilo Yrjö Gideon Orasmaa (vuoteen 1906 Österman; 13. heinäkuuta 1889 Tampere – 9. syyskuuta 1970 Helsinki) oli suomalainen diplomaatti.
Orasmaan vanhemmat olivat kauppias Mauritz Alexander Österman ja Mathilda Sofia Wennerblom. Hän pääsi ylioppilaaksi 1908 ja valmistui filosofian maisteriksi 1924.
Orasmaa oli ulkoministeriön palveluksessa vuodesta 1921 lähtien. Hän oli lähetystösihteerinä Tallinnassa 1925–1928, poliittisen ja kaupallisen osaston apulaispäällikkönä 1928 ja vt. päällikkönä 1929, asiainhoitajana Madridissa ja Lissabonissa 1929–1933, ulkoministeriön kauppapoliittisen osaston apulaispäällikkönä 1933 sekä talouspoliittisen osaston päällikkönä 1933–1937. Hän oli myös kauppasopimuskomitean 2. sihteerinä 1922–1924, 1929 sekä 1933–1937.
Orasmaa oli lähettiläänä Buenos Airesissa, Montevideossa ja Santiagossa 1937–1945, Rio de Janeirossa 1946–1950 sekä Belgradissa ja Ateenassa 1953–1956. Hän hoiti välillä 1951–1953 ulkoministeriön poliittisen osaston päällikön tehtäviä virkaa tekevänä.
Niilo Orasmaan käsikirjoituskokoelma on Tampereen yliopiston kirjastossa.
Strange Fruit

Commodore Recordsin vuonna 1939 julkaiseman gramofonilevyn etiketin A-puoli jolla on ”Strange Fruit” Billie Holidayn ja hänen orkesterinsa esittämänä.
Strange Fruit on Abel Meeropolin salanimellä Lewis Allan kirjoittama ja Billie Holidayn vuonna 1939 levyttämä kappale. Sen aiheena on Yhdysvaltain etelävaltioissa tapahtuneet lynkkaukset.
Kappaleen pohjana oli Meeropolin runo, jonka hän kirjoitti nähtyään valokuvan kahdesta Indianassa lynkatusta afroamerikkalaisesta. Runo julkaistiin ensimmäisen kerran opettajien ammattiliiton julkaisussa New York Teacher nimellä Bitter Fruit. Meeropol sävelsi runon lauluksi, jota alkuvaiheessa esitti ammattiliiton tilaisuuksissa Meeropolin puoliso Anne. Kappaleesta tuli New Yorkissa varsin suosittu, ja sen esitti muun muassa musta laulajatar Laura Duncan Madison Square Gardenilla. Keväällä 1939 Cafe Society -yökerhon omistaja Barney Josephson esitteli Meeropolin yökerhossaan esiintyvälle Bille Holidaylle. Meeropol lauloi kappaleen Holidaylle, joka otti sen ohjelmistoonsa jo muutamia päiviä myöhemmin.
Holidayn levy-yhtiö Columbia Records kieltäytyi levyttämästä kappaletta, mutta antoi Holidaylle luvan levyttää sen Commodore Recordsille. Holiday levytti kappaleen 20. huhtikuuta 1939.Kappale oli laajalti esityskiellossa, mistä huolimatta se saavutti Billboardin Top 20 -listalla sijan 16. Vuosien varrella levyä on myyty yli miljoona kappaletta.
Holiday suhtautui "Strange Fruitiin" omistavasti ja hänen muun muassa väitetään yrittäneen estää Josh Whitea esittämästä kappaletta. Hän myös väitti osallistuneensa kappaleen kirjoittamiseen ja että kappale olisi tehty juuri häntä varten. Meeropol suhtautui kuitenkin ymmärtäväisesti Holidayn yritykseen ottaa kunnia kappaleesta itselleen.
”Strange Fruit” valittiin Grammy Hall of Fameen vuonna 1978. Time valitsi sen vuonna 1999 vuosisadan kappaleeksi.
Natalia Valeeva

| Mitalit | Mitalit | Mitalit |  |
| --- | --- | --- | --- |
|  Valeeva on saanut oman postimerkin. |  Valeeva on saanut oman postimerkin. |  Valeeva on saanut oman postimerkin. |  |
Naisten jousiammunta
|  Olympialaiset  |  Olympialaiset  |  Olympialaiset  |  |
Maa:   Yhdistynyt joukkue
|  Pronssia | Barcelona 1992 | Henkilökohtainen kilpailu |  |
|  Pronssia | Barcelona 1992 | Joukkuekilpailu |  |
| MM-kilpailut  | MM-kilpailut  | MM-kilpailut  |  |
Maa:   Neuvostoliitto
|  Hopeaa | Krakova 1991 | Joukkuekilpailu |  |
Maa:   Moldova
|  Kultaa | Jakarta 1995 | Henkilökohtainen kilpailu |  |
Maa:   Italia
|  Kultaa | Riom 1999 | Joukkuekilpailu |  |
|  Kultaa | Leipzig 2007 | Henkilökohtainen kilpailu |  |
|  Hopeaa | Peking 2001 | Joukkuekilpailu |  |
| EM-kilpailut  | EM-kilpailut  | EM-kilpailut  |  |
Maa:   Moldova
|  Hopeaa | Kranjska Gora 1996 | Henkilökohtainen kilpailu |  |
Maa:   Italia
|  Kultaa | Oulu 2002 | Henkilökohtainen kilpailu |  |
|  Hopeaa | Boe Agen 1998 | Joukkuekilpailu |  |
|  Hopeaa | Bryssel 2004 | Joukkuekilpailu |  |
|  Pronssia | Boe Agen 1998 | Henkilökohtainen kilpailu |  |
|  Pronssia | Antalya 2000 | Joukkuekilpailu |  |
Natalia Valeeva (s. 15. marraskuuta 1969 Tiraspol) on italialainen jousiampuja ja olympiamitalisti, joka on edustanut urallaan myös Neuvostoliittoa ja Moldovaa. Valeevan nykyinen seura on Caprilla toimiva Compagnia Arcieri Re Astolfo.
Valeeva on ollut maailmanlistan kärjessä monia kertoja, viimeksi kesäkuussa 2008. Hän oli huhtikuussa 2011 rankingissa sijalla 25. Valeeva on ollut ykkösjousiampuja kaikissa edustamissaan maissa.
Ura

Valeeva aloitti uransa edustamalla Neuvostoliittoa, jolle hän voitti MM-hopeaa joukkuekilpailussa vuonna 1991. Hän voitti Barcelonan olympialaisissa 1992 pronssia sekä henkilökohtaisesta kilpailusta että joukkuekilpailusta. Valeeva jäi henkilökohtaisessa kilpailussa vain eteläkorealaisten Cho Yun-Jeongin ja Kim Su-Nyeongin taakse. Neuvostoliiton hajottua hänestä tuli moldovalainen ja hän voitti kultaa henkilökohtaisesta kilpailusta Jakartan MM-kisoissa 1995. Valeeva sai vuonna 1996 ensimmäisen EM-mitalinsa voitettuaan hopeaa Kranjska Goran kisoista. Hän osallistui samana vuonna Atlantan olympialaisiin, joissa hän oli henkilökohtaisen kilpailun kahdestoista hävittyään kolmannella pudotuskierroksella. Valeeva meni vuonna 1996 naimisiin italialaisen jousiampuja Roberto Cocchin kanssa ja sai Italian kansalaisuuden vielä vuoden loppuun mennessä.
Valeeva osallistui Italian edustajana EM-kisoihin 1998, joissa hän sai pronssia henkilökohtaisesta kilpailusta ja oli maansa hopeaa voittaneen joukkueen kolmas ampuja. Hän oli mukana Italian joukkueessa myös seuraavan vuoden MM-kisoissa, joissa joukkue voitti kultaa. Valeeva sijoittui Sydneyn olympialaisissa 2000 seitsemänneksi sekä henkilökohtaisessa että joukkuekilpailussa ja sai pronssia joukkuekilpailusta saman vuoden EM-kisoissa. Hän voitti seuraavana vuonna jälleen MM-mitalin ammuttuaan maansa hopeaa voittaneessa joukkueessa. Valeeva voitti ensimmäisen henkilökohtaisen arvokisakultansa seitsemään vuoteen voitettuaan Oulussa pidetyt EM-kisat. Hän oli Ateenan olympialaisissa 2004 henkilökohtaisessa kilpailussa vasta viideskymmeneskolmas hävittyään ensimmäisellä kierroksella Filippiinien Jasmin Figueroalle. Valeeva sai samana vuonna hopeaa EM-kisojen joukkuekilpailusta. Hän voitti kultaa Leipzigin MM-kisoissa 2007 peitottuaan finaalissa maailmanennätystä hallussaan pitävän Park Sung-Hyunin. Valeeva oli maailmanlistan kärjessä Pekingin olympialaisia edeltäneenä kesänä, mutta jäi kisoissa 19. tilalle; vaikka hän onkin yksi 1990- ja 2000-lukujen parhaista naisjousiampujista, hän on ollut usein vaikeuksissa olympialaisissa.
Valeeva on voittanut sisäratojen MM-kisoissa viisi kultamitalia, joista viimeisin on hänen ainoa sisäratojen joukkuemaailmanmestaruutensa vuodelta 2009. Hän on voittanut henkilökohtaisen kilpailun vuosina 1991, 1995, 1999 ja 2001. Valeeva on menestynyt myös sisäratojen Euroopan-mestaruuskilpailuissa, joissa hän voitti vuonna 1989 kultaa sekä henkilökohtaisesta että joukkuekilpailusta, jonka lisäksi hän on voittanut henkilökohtaisen kilpailun vuosina 1996 ja 2002.
SteamVR

SteamVR on Valven ohjelmistoprojekti, jonka kehittämisen on tarkoitus tapahtua läheisesti OSVR:n kanssa, mutta joka tukee myös muita virtuaalitodellisuuslaseja kuten HTC Vive.
Myös Varjo-lasit toimivat SteamVR:n kanssa. SteamVR tukee Valve Index -seuranta-asemia ja laseja.
Historia

Kehitysympäristö on julkaistu huhtikuussa 2015 nimellä OpenVR SDK.
Ohjelmiston aiempi nimi OpenVR esiintyy vielä useassa paikassa.
Kokeellinen tuki Linux/SteamOS alustoille on julkaistu 25.5.2017.
Tuki macOS-alustalle on loppunut toukokuussa 2020. Tuki keskittyy jatkossa Windowsille ja Linuxille.
Lokakuussa 2023 Valve julkaisi version 2.0, jossa on muun muassa uusittu käyttöliittymä ja integraatio Steam Chat -ominaisuuden kanssa. Valven mukaan useimmat Steamin ja Steam Deckin ominaisuudet ovat mukana SteamVR versiossa 2.0.
Aiheesta muualla

SteamVR (englanniksi)
Virallinen GitHub repository (englanniksi)